CELEX: 62009TN0462
Language: sk
Date: 2009-11-17 00:00:00
Title: Vec T-462/09: Žaloba podaná 17. novembra 2009 — Storck/ÚHVT — RAI (Ragolizia)

16.1.2010   
            
            
               SK
            
            
               Úradný vestník Európskej únie
            
            
               C 11/37
            
         Žaloba podaná 17. novembra 2009 — Storck/ÚHVT — RAI (Ragolizia)
   (Vec T-462/09)
   2010/C 11/68
   Jazyk žaloby: nemčina
   
      Účastníci konania
   
   
      Žalobkyňa: August Storck KG (Berlín, Nemecko) (v zastúpení: I. Rohr, P. Goldenbaum a T. Melchert, Rechtsanwälte)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Radiotelevisione italiana SpA (RAI) (Rím, Taliansko)
   
      Návrhy žalobkyne
   
   
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu z 8. septembra 2009 (R 1779/2008-4),
            
         
               —
            
            
               zaviazať Úrad na náhradu trov konania,
            
         
               —
            
            
               v prípade, že by ďalší účastník konania pred odvolacím senátom vstúpil do konania ako vedľajší účastník konania, uložiť mu znášať vlastné trovy konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: slovná ochranná známka „Ragolizia“ pre výrobky zaradené do triedy 30 (prihláška č. 5 201 835).
   
      Majiteľ ochrannej známky alebo označenia, ktoré je základom námietky: Radiotelevisione italiana SpA (RAI).
   
      Ochranná známka alebo označenie, ktoré je základom námietky: slovná ochranná známka Spoločenstva č. 4 771 762„FAVOLIZIA“.
   
      Rozhodnutie námietkového oddelenia: vyhovenie námietke a zamietnutie prihlášky.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia (ES) č. 207/2009 (1), pretože medzi kolidujúcimi ochrannými známkami neexistuje pravdepodobnosť zámeny.
   
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, 2009, s. 1).